OpenLLM-France/wikimedia huggingface dataset:
# David Llorente Sánchez

David Llorente Sánchez (Barcelona, 22 de juny de 1977) David Llorente Sánchez (Barcelona, 22 de juny de 1977) és un polític espanyol, diputat de la ix legislatura de les Corts de Castella-la Manxa.

## Biografia
### Primers anys

Nascut el 22 de juny de 1977 a Barcelona, es va llicenciar en història i es va doctorar en Ciència Política per la Universidad de Salamanca. Assentat a Azuqueca de Henares (a la província de Guadalajara), allà va entrar a formar part de diferents moviments socials. Militant de la Confederació General del Treball i d'Esquerra Anticapitalista, va concórrer com a candidat dins de la llista d'Anticapitalistes per la circumscripció de Guadalajara a les eleccions generals de 2011. En el context de la vaga general de novembre de 2012, va ser identificat per la subdelegació del govern dirigida per Juan Pablo Sánchez Sánchez-Seco com convocant d'una concentració no autoritzada a Azuqueca de Henares i va ser sancionat amb una multa administrativa de 302 €. Impugnada la multa, aquesta seria anul·lada el 2016 pel Jutjat del Contenciós-Administratiu número 1 de Guadalajara.

### Diputat regional

Membre del cercle de Podem a Azuqueca, va ser el cap de llista per Guadalajara de la llista de Podem a les eleccions a les Corts de Castella-la Manxa de 2015, obtenint un dels dos escons del partit en els comicis.
Adherit al corrent anticapitalista de Podem, es va mostrar molt crític amb l'entrada de dos membres del partit en el govern regional d'Emiliano García-Page en l'estiu de 2017, emfatitzant que Podem «no va néixer per ser la crossa del PSOE».

## Obres

* Lucha de clases y democratización en Centroamérica Trayectorias y legados históricos. Madrid: Editorial Reus, 2018. ISBN 978-84-290-2043-4.

## Referències

* ↑ Bravo, Francisca «"Entrar en minoría en el Gobierno de Page garantiza nuestra desaparición como alternativa política"». eldiario.es, 21-07-2017.
* 1 2 3 Muñoz, A.C.; Calero, F. «Dos catalanes en las Cortes de Castilla». CLM21, 16-02-2016.
* 1 2 «David Llorente, antimilitarista, anticapitalista, de la calle a Podemos “en el minuto menos uno”». EnCLM, 22-11-2015.
* 1 2 «El cabeza de lista de Podemos será David Llorente, del movimiento Anticapitalista». GuadalajaraDiario, 15-04-2015.
* ↑ Juntas Electorales Provinciales: «Candidaturas proclamadas para las elecciones al Congreso de los Diputados y al Senado, convocadas por Real Decreto 1329/2011, de 26 de septiembre». , 257, 25-10-2011, p. 111336. ISSN: 0212-033X.
* 1 2 «Anulan la sanción a David Llorente, acusado de convocar una manifestación no autorizada». Eldiario.es, 19-07-2016.
* ↑ «David Llorente (Podemos) se desmarca de la 'Declaración del Agua' y pide el fin de los trasvases». Eldiario.es, 01-10-2018.
* ↑ «Llorente: "El voto de Podemos en el Gobierno del PSOE de Page es irrelevante, no cambia las decisiones, pero nos hace asumirlas"». EnCLM, 28-04-2018.
# Habitatge al carrer Bisbe Vilanova, 16 (Olot)

L'habitatge al carrer Bisbe Vilanova, 16 és una obra d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

És una casa entre mitgeres que disposa de planta baixa i dos pisos superiors al qual s'afegí un pis superior. Els dos primers pisos disposen d'àmplies balconades sostingudes per mènsules decorades amb fulles d'acant i un fris d'estuc blanc. Els balcons estan emmarcats per decoració feta amb estuc formant motius vegetals i escuts llisos.
A cada costat de la casa hi ha una franja vertical amb decoracions geomètriques ondulades. El vestíbul de l'entrada està decorada amb un alt sòcol fet de rajoles vidriades amb motius florals, predominant els verds, blaus i grocs. Té dos arcs de mig punt que el separen de l'escala.

## Història

L'eixample és un projecte promogut per Manuel Malagrida, olotí enriquit a Amèrica, que va encarregar a l'arquitecte J. Roca i Pinet l'elaboració d'una ciutat-jardí, amb zones verdes i xalets unifamiliars. A partir del passeig de Barcelona i del riu Fluvià, dibuixà una disposició radiocèntrica de carrers amb dos focus, la plaça d'Espanya i la d'Amèrica, unides pel pont de Colom. Així es planejà també el carrer Vilanova, amb cases unifamiliars de poca alçada i amb jardí, que tot i no tenir les pretensions de les situades en ple eixample, tindran elements arquitectònics i decoratius molt notables.

## Referències

* 1 2 3
# Antónov An-32

L'Antónov An-32 (denominació OTAN 'Cline') és un avió de transport militar bimotor amb turbohèlix. L'An-32 és bàsicament un An-26 amb diferents motors. La potència dels seus motors ZMKB Progress AI-20DM és gairebé el doble que la dels AI-24 que porta l'An-26. Està dissenyat per suportar millor el mal temps. Això millora les seves prestacions quan opera en llocs càlids i muntanyosos.

## Operadors
### Operadors militars
#### Afganistan

* Força Aèria Afganesa: 7 operatius.

#### Angola

* Força Aèria d'Angola

#### Armènia

* Força Aèria Armènia

#### Bangladesh

* Força Aèria de Bangladesh

#### Croàcia

* Força Aèria Croata - 2 unitats operatives, modernitzades el 2004.

#### Etiòpia

* Força Aèria Etíop

#### Índia

* Força Aèria Índia - va comprar 125 avions, 104 encara estan en servei.

#### Iraq

* Força Aèria Iraquiana - 6.

#### Líbia

* Força Aèria Libanesa

#### Mèxic

* Força Aèria Mexicana
* Armada Mexicana

#### Sri Lanka

* Força Aèria de Sri Lanka

#### Ucraïna

* Força Aèria Ucraïnesa

### Operadors civils

L'agost de 2006 un total de 56 An-32 estaven en servei d'aerolínia. Els principals operadors són: Air Pass (4), Alada (3), Libyan Arab Air Cargo (4), Million Air Charter (3), AERCARIBE LTDA (2), Trans-Charter (3) i Selva (4). Unes altres 29 aerolínies operen quantitats menors d'An-32s.

## Especificacions

Dades de {Jane's All The World's Aircraft 1988-89}
Característiques generals
* Tripulació: 3
* Capacitat: 42 paracaigudistes/50 passatgers/24 malalts en baiards amb 3 metges
* Longitud: 23,78 m
* Envergadura: 29,20 m
* Alçada: 8,75m
* Superfície de l'ala 75 m²
* Pes buit: 16.800 kg
* Càrrega útil: 7.500 kg
* Pes màxim d'enlairament: 27.000 kg
* Motors: 2× turboprop ZMKB Progress AI-20DM, 3.812 kW cada un
* Dimensions de la càrrega: 12,48 x 2,78 x 1,84 metres
* Dimensions de la porta de càrrega: 2,40 x 1,91 metres
* Volum màxim de càrrega: 30 metres cúbics
Rendiment
* Velocitat màxima: 540 km/h
* Velocitat de creuer: 480 km/h
* Abast: 2.500 km
* Sostre de servei: 9.500 m
* Ràtio d'ascens: 6,4 m/s
* Distància d'enlairament: 1.360 metres amb càrrega màxima.Aviònica
Ràdio UHF/VHF

## Vegeu també

* Antónov An-26

## Referències

* 1 2 «AeroWorldNet - Renewed AN-32 in Flight Tests (16 d'octubre de 2000)». Arxivat de l'original el 2007-05-21. [Consulta: 16 octubre 2010].
* ↑ «Kiev Aviation Plant 'Aviant' - About». Arxivat de l'original el 2008-08-03. [Consulta: 16 octubre 2010].
* ↑ [http://www.designation-systems.net/non-us/soviet.html#_Listings_Cargo Designations of Soviet and Russian Military Aircraft and Missiles - Transports, accés: 15-11-2009
* ↑ Swanborough, Gordon; Green, William. Guía ilustrada de los aviones delínea y compañías aéreas. (en castellà). Madrid: San Martin, 1982, p. 35. ISBN 8471402157.
* ↑ "", Aerospace Source Book 2007, Aviation Week & Space Technology, 15 de gener de 2007.
* ↑ Flight International, 3-9 d'octubre de 2006
* ↑ J W R Taylor. Jane's All The World's Aircraft,1988-89. Jane's Information Group, 1988. ISBN 0-7106-0867-5.

## Enllaços externs

* Pàgina oficial
# Habitatge al carrer Sant Quirze, 6 (Sant Feliu de Codines)

L'Habitatge al carrer Sant Quirze, 6 és una obra de Sant Feliu de Codines (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Casa unifamiliar entre parets mitgeres. Coberta a dues vessants i carener paral·lel a la façana. Aquesta és de composició simètrica de paredat arrebossat. Consta de planta baixa i dos pisos. El portal d'accés és d'arc pla amb llinda d'una sola peça amb data: 1798. Hi ha tres finestres d'arc pla amb la pedra tallada als costats.

## Història

Aquesta casa pertany a la xarxa de noves construccions bastides a partir del segle xviii, com a resultat del desenvolupament econòmic que visqué la vila.

## Referències

* 1 2
# Habitatge al carrer Carril, 20-22 (Molins de Rei)

L'Habitatge al carrer Carril, 20-22 és una obra modernista de Molins de Rei (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Edifici format per planta i pis. La primera té dos portes de fusta, emmarcades per maó vist i amb ampit de ceràmica verda. Un fris de maó vist recorre la planta baixa. El primer pis està format per dos balcons i dos finestres als extrems. Els primers, amb barana de ferro, tenen ornamentada la part de sota amb maó i rajoles. La part superior de les finestres està recoberta amb maó vist. Les finestres, amb aquesta mateixa decoració a la part superior, tenen panels de ceràmica vidriada a sota. La part superior de l'edifici és irregular i forma 2 cossos de maó que sobresurten, on figuren les inicials MR a un d'ells i data del 1912 a l'altre. Ambdós estan flanquejats per columnes de maó rematades per ceràmica.
# Habitatge al carrer Ciutat, 6 (Tortosa)

L'Habitatge al carrer Ciutat, 6 és una obra modernista de Tortosa inclosa a l'Inventari del Patrimoni Arquitectònic de Catalunya.

## Descripció

Habitatge entre mitgeres que consta de planta i quatre pisos. La planta, amb parament de carreus de pedra decorats en el fris superior amb petites palmetes, té una porta gran d'accés a la botiga i una altra, més petita, pels pisos. La primera està franquejada per columnes de ferro de fust quadrat amb la cara exterior estriada. Els capitells d'aquestes es decoren amb palmetes i motllures horitzontals. Els pisos s'obren balcons, en els tres primers, i finestres en el darrer. El ràfec és de rajola i motllurat. El mur dels pisos es troba arrebossat, amb bandes de manises senzilles en alguns punts com a motiu ornamental.

## Vegeu també

* Habitatge al carrer Ciutat, 4 (Tortosa)
# Habitatge al carrer Comerç, 7-9 (Vilanova i la Geltrú)

L'Habitatge al carrer Comerç, 7-9 és un edifici de Vilanova i la Geltrú (Garraf) inclosa a l'Inventari del Patrimoni Arquitectònic de Catalunya.

## Descripció

Es tracta d'un edifici entre mitgeres de planta baixa i tres pisos. Cada pis té una finestra i un balcó que van decreixent de baix a dalt. Diferents tipus de cartel·les sostenen el balcó de cada pis. Les cartel·les del primer pis presenten fulles d'acant, les del segon amb elements figuratius i les del tercer són simples. Cada pis està separat de l'altre per una cornisa i cadascun té un balcó de ferro. Els balcons resulten interessants. La porta d'accés és d'arc de mig punt i al costat més gran, hi ha una altra porta d'arc escarser.

## Història

El 1859 és l'any de la seva construcció, segons consta en un treball de ferro de la façana, en la tarja de la porta d'accés.

## Referències

* 1 2
# Habitatge al carrer Cort Reial, 21 (Girona)

L'Habitatge al carrer Cort Reial, 21 és una casa de Girona que forma part de l'Inventari del Patrimoni Arquitectònic de Catalunya.

## Descripció

Edifici construït a la segona meitat del segle xix, que presenta un vestíbul d'accés a l'escala amb interessant peces ceràmiques de caràcter modernista que formen uns arraconadors laterals. Les parets d'aquell àmbit imiten carreus i són rematades amb arquets neogòtics a la unió amb el sostre. Actualment es troba deteriorat. La façana principal presenta balcons correguts a les dues primeres plantes i balcons partits individuals a la resta. L'edifici és format per baixos i quatre plantes pis. La façana és arrebossada. Guarda interès la porta principal de fusta, que és original.
# Habitatge al carrer Entrevessat, 13 (Vilamitjana)

L'Habitatge al carrer Entrevessat, 13 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici cantoner que consta d'un cos construït de planta baixa, dos pisos i golfes i d'una era annexa a la banda dreta. La façana presenta les obertures ordenades en eixos verticals. Destaca sobretot la portalada de mig punt amb dovelles de pedra. A la clau es pot llegir la data de 1693. Dels pisos superiors sobresurt el balcó amb volada d'obra i perfil bisellat. La barana mostra una franja central de volutes confrontades que incorpora la data de 1888.
# Habitatge al carrer Fleming, 2 (el Papiol)

L'Habitatge al carrer Fleming, 2 és una obra del Papiol (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Aquest és un habitatge de planta més o menys quadrangular, construït en desnivell a l'angle format pels carrers Dr. Flemming i Mossèn Rull. La façana principal presenta, a la planta baixa, una porta d'accés flanquejada per dues finestres. El primer pis repeteix aquesta estructura però amb un balcó flanquejat per dues finestres. Adossada a la mateixa estructura de la casa, hi ha una torre de base quadrada i coberta piramidal a quatre vessants, que sobresurt per damunt de tota l'estructura. El sostre de tota la construcció reposa sobre una cornisa amb motllures.
# Habitatge al carrer Fossar, 25 (Rupit)

L'Habitatge al carrer Fossar, 25 és una casa de Rupit i Pruit (Osona) inclosa a l'Inventari del Patrimoni Arquitectònic de Catalunya.

## Descripció

Casa assentada sobre el desnivell del terreny i orientada a migdia, coberta a dues vessants i amb el carener paral·lel a la façana. S'hi arriba a través d'una escala adossada de la façana i que condueix al portal de la casa nº 25 i 27. Presenta dos portals rectangulars al primer pis, un orientat a llevant i l'altre a migdia amb una finestra al costat; un pilar sosté el porxo. Al segon pis hi ha un terrat amb portal rectangular i una finestra al damunt. És construïda en pedra i la façana mostra restes d'arrebossat.

## Història

La importància d'aquest carrer rau sobretot en la bellesa arquitectònica dels edificis que la integren, tots ells construïts als segle XVII-XVIII i que han estat restaurats amb molta fidelitat. L'establiment de cavallers al Castell de Rupit als segles XII-XIII donà un caire aristocràtic a la vila. Al segle xiv la demografia baixà considerablement, no obstant en el fogatge del segle xvi s'observa un cert creixement i al segle xvii comença a ésser un nucli important de població, ja que durant la guerra dels Segadors (1654) s'hi establiren molt francesos.

## Referències

* 1 2
# Habitatge al carrer Girona, 32 (Amer)

L'Habitatge al carrer Girona, 32 és una obra d'Amer (Selva) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres de quatre plantes i coberta de doble vessant a façana. Està arrebossat i pintat de color ocre-rosat. Totes les obertures són rectangulars i fetes de rajola i ciment arrebossat.
La planta baixa consta d'una entrada de garatge i d'una porta d'accés als pisos superiors. Cadascuna de les plantes superiors presenta dos finestres amb balcó i barana de ferro amb decoració senzilla d'espiral.
La casa que existia abans de la seva reconstrucció, als anys 90 del segle xx, tenia la façana de pedra vista i un portal emmarcat de pedra i en forma d'arc rebaixat a la planta baixa. La casa no estava habitada, no hi havia sostre i només restava en peu la façana. Al primer pis hi havia dues finestres emmarcades de pedra

## Història

Casa originària del segle xviii, i reconstruïda a finals del segle xx.
Al carrer Migdia, hi ha una casa que és similar a aquesta abans de la seva reconstrucció (vegeu fitxa corresponent a Ca l'Escaler, Amer).

## Referències

* 1 2 3 4 5
# Habitatge al carrer Gurb, 3 (Vic)

L'Habitatge al carrer Gurb, 3 era una casa eclèctica de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici civil. Casa entre mitgeres. Constava de planta baixa, entresòl i tres pisos. La façana presentava un eix de simetria central i era coronada per una cornisa d'estuc amb motius vegetals i una terrassa amb pilars de totxo i barana de ferro. La mida de les obertures disminnuia amb l'alçada.
S'obrien dos portals d'arc peraltat a la planta que també donaven llum a l'entresòl. Als pisos s'hi obrien balcons amb baranes de forja i ferro.
La façana era arrebossada. L'estat de conservació era mitjà, ja que alguns pisos es trobaven deshabitats.
Aquest edifici va ser enderrocat, actualment és un bloc de pisos.

## Història

L'antic camí de Gurb sorgí com la prolongació del carrer de les Neus vers el segle xii i on s'anaren transformant les masies i edificacions en cases entre mitgeres que seguien el traçat natural del camí. Al segle xv es construí l'església gòtica dels Carmelitans prop de l'actual carrer Arquebisbe Alemany, enderrocada el 1655 en convertir-se la ciutat en plaça fortificada contra els francesos durant la guerra dels Segadors. Als segles XVII-XVIII es construí l'actual convent i l'església dels Carmelitans calçats. Al segle xviii la ciutat experimenta un fort creixement i aquests carrers itinerants es renoven formant part de l'Eixample Morató. Al segle xix, amb la urbanització de l'Horta d'en Xandri entre el carrer Gurb i de Manlleu també es renova.
L'edifici denotava una reforma de finals de segle xix.

## Referències

* 1 2 3 4 5 6 7
# Habitatge al carrer Gurb, 85

L'Habitatge al carrer Gurb, 85 és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Casa mitgera de planta baixa i dos pisos, l'alçat dels quals, de la mateixa que les mides de les obertures, disminueix amb l'alçada. És de planta rectangular i coberta a dues vessants. Presenta un eix principal de composició vertical. Els brancals i llindes de les obertures principals són de pedra. La llinda del portal principal té un relleu i inscripció. És la part més remarcable de l'edifici. La façana és arrebossada. El ràfec és ampli i amb colls de fusta. La façana es troba força deteriorada i els pisos semblen abandonats.
Aquest edifici ha estat enderrocat i actualment hi ha una construcció nova.

## Història

L'antic camí de Gurb sorgí com la prolongació del carrer de les Neus cap al segle xii, moment en què les masies anaven canviant la seva fesomia a favor de cases mitgeres que seguien el traçat natural del camí. Al segle xv es construir l'església gòtica dels Carmelites prop de l'actual carrer Arquebisbe Alemenay que fou enderrocada el 1655 en convertir la ciutat en plaça fortificada contra els francesos durant la guerra dels Segadors. En els segles XVII-XVIII es va construir l'actual convent i l'església dels Carmelites calçats. Al segle xviii la ciutat experimenta un fort creixement i aquests carrers itinerants es renoven formant part de l'eixample Morató. Al segle xix amb la urbanització de l'Horta d'en Xandri, entre el carrer Gurb i el carrer de Manlleu, també es renova. Actualment el carrer viu una etapa d'estancament i convindria rehabilitar-lo. L'edifici es degué construir al segle xviii, concretament el 1786 com indica la llinda del portal principal.
L'edifici ha estat enderrocat, però a la nova construcció hi ah una llinda de pedra tallada amb la inscripció: 1786-2003.

## Referències

* 1 2 3 4
# Habitatge al carrer Gurb i rambla del Carme

L'Habitatge al carrer Gurb i rambla del Carme és una obra de Vic (Osona) inclosa a l'Inventari del Patrimoni Arquitectònic de Catalunya.

## Descripció

Casa que forma xamfrà i està construïda seguint l'orografia de l'antic camí. Consta de plata baixa, dos pisos, i golfes. La façana de la Rambla segueix un eix de composició amb el portals d'arc rebaixat de la planta. Als pisos s'hi obren balcons amb baranes de forja. La façana del carrer Gurb presenta també un portals d'arc rebaixat i les obertures no segueixen cap simetria. Cal remarcar l'escaire format per carreus de pedra a l'angle dels dos carrers. La resta de l'edifici està molt deteriorat.
Aquest edifici ha estat enderrocat, actualment hi ha una construcció nova.

## Història

L'antic camí de Gurb sorgí com la prolongació del carrer de les Neus cap al segle xii, moment en què les masies anaven canviant la seva fesomia a favor de cases mitgeres que seguien el traçat natural del camí. Al segle xv es construir l'església gòtica dels Carmelites prop de l'actual carrer Arquebisbe Alemenay que fou enderrocada el 1655 en convertir la ciutat en plaça fortificada contra els francesos durant la guerra dels Segadors. En els segles XVII-XVIII es va construir l'actual convent i l'església dels Carmelites calçats. Al segle xviii la ciutat experimenta un fort creixement i aquests carrers itinerants es renoven formant part de l'Eixample Morató. Al segle xix amb la urbanització de l'Horta d'en Xandri, entre el carrer Gurb i el carrer de Manlleu, també es renova. Actualment el carrer viu una etapa d'estancament i convindria rehabilitar-lo. L'interès d'aquesta casa ve donada per la seva ubicació: s'aixeca a fora de muralles.

## Referències

* 1 2 3
# Habitatge al carrer Hospital, 1 (el Pinell de Brai)

L'Habitatge al carrer Hospital, 1 és una obra del Pinell de Brai (Terra Alta) inclosa a l'Inventari del Patrimoni Arquitectònic de Catalunya.

## Descripció

Edifici situat a la confluència del carrer de la Font i el carrer Hospital. És un edifici de quatre plantes de maçoneria amb carreus a les cantonades i als marcs d'algunes obertures. Hi ha un accés per cada carrer. L'entrada principal pel carrer Hospital està tapiada.
Al carrer Hospital es conserva la clau d'un arc amb un escut. L'escut sembla contenir una creu amb una reixa i a sobre un ocell.

## Referències

* 1 2

## Enllaços externs

* «Habitatge al carrer Hospital, 1». Mapa de recursos culturals. Diputació de Tarragona.
# Habitatge al carrer Jaume Balmes, 5 bis (Sant Pere de Torelló)

L'Habitatge al carrer Jaume Balmes, 5 bis és una obra de Sant Pere de Torelló (Osona) protegida com a Bé Cultural d'Interès Local.

## Descripció

Es tracta d'un edifici, entre mitgeres, de planta baixa i dos pisos. Aquesta casa reformada prové de la transformació de sagrers en habitatges i tallers per a oficis artesanals de l'època feudal. Correspon a un creixement de la ciutat del tipus "agrupat" que conforma espais públics molt irregulars i carrers estrets, perfectament adaptats a la topografia.
# Habitatge al carrer Jaume Balmes, 7 (Sant Pere de Torelló)

L'Habitatge al carrer Jaume Balmes, 7 és una obra de Sant Pere de Torelló (Osona) protegida com a Bé Cultural d'Interès Local.

## Descripció

Es tracta d'un edifici, cantoner, de planta baixa i dos pisos. Destaca el portal d'arc de mig punt adovellat i el portal del costat, de llinda plana i brancals de carreus de pedra. Al primer pis s'hi obren dues finestres de llinda plana i decorada, amb brancals de carreus de pedra.
Aquesta casa reformada prové de la transformació de sagrers en habitatges i tallers per a oficis artesanals de l'època feudal. Correspon a un creixement de la ciutat del tipus "agrupat" que conforma espais públics molt irregulars i carrers estrets, perfectament adaptats a la topografia.

## Referències

* 1 2
# Habitatge al carrer Major, 31 a Suterranya

L'Habitatge al carrer Major de Suterranya, 31 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici construït en una parcel·la irregular que ocupa dos costats del carrer Major, i en part la pròpia via mitjançant un passatge elevat. La casa presenta planta baixa i dos pisos. El parament és de pedra vista molt retocada i se suposa que el revestiment original ha estat eliminat. Es conserven algunes riostes sobre les llindes que són originals.
# Habitatge al carrer Major, 3 a Suterranya

L'Habitatge al carrer Major de Suterranya, 3 és un edifici de Tremp (Pallars Jussà) protegit com a Bé Cultural d'Interès Local.

## Descripció

Es tracta d'un edifici entre mitgeres de plant baixa i dos pisos. La façana mostra el parament de pedra del país a la vista, ja que el revestiment original apareix molt escrostonat. A la planta baixa són visibles dues portes d'arc rebaixat amb carreus de pedra. Els dos pisos presenten balcons. Els del primer pis són ampitats i en el segon tenen volada d'obra de perfil motllurat i llindes de fusta. El coronament és un fris de maons que sobresurt del plom del mur que suporten les rajoles del ràfec de la teulada.